**PROGRESJONSPLAN TILDRA BARNEHAGE 2018/2019**

Barnehagen er en pedagogisk virksomhet for omsorg, danning, lek og læring. Barnehagen skal bidra til en god start på livet og en livslang læring.

Som en del av årsplanen har barnehagen en progresjonsplan for de syv fagområdene. Planen viser hvordan barnehagen jobber for å bidra til utvikling og progresjon innenfor disse fagområdene.

Progresjonsplanen er laget med utgangspunkt i Rammeplanen for barnehagen, og den inneholder målsetninger for personalets arbeid innenfor alle fagområdene knyttet til ulike modningstrinn for barna. Arbeidet vårt vil så langt det er mulig tilpasses det enkelte barn. Med utgangspunkt i barnehagens års- og progresjonsplan utarbeider avdelingene månedsplaner. Sammen vil disse planene gi en god beskrivelse av hva barnehagen gir av innhold og utfordringer.

|  |  |  |  |  |  |
| --- | --- | --- | --- | --- | --- |
| **Fagområde** | **1-2 år** | **2-3 år** | **3-4 år** | **4-5 år** | **5-6 år** |
| **KOMMUNIKASJON, SPRÅK OG TEKST**  *Skriftlig og god språkstimulering er en viktig del av barnehagens innhold. Kommunikasjon foregår i et vekselspill mellom å motta og tolke et budskap og å selv være avsender av et budskap. Å få varierte og rike erfaringer er avgjørende for å få forstå begreper.* | Møte voksne som tolker og forstår barnas verbale og non-verbale uttrykk og signaler.  Møte voksne som hjelper barna å benevne følelser og sette ord på barnas handlinger og inntrykk de gjør seg i hverdagen.  Språkstimulering gjennom ”sprusikk” hvor barna får erfaring med enkle bevegelsessanger, rim og regler, og rytmeinstrumenter.  Enkle bøker/pekebøker  Bli lest for i gruppe | Gi barna gode opplevelser og erfaringer, og bruke de som en kilde til samtale og begrepslæring.  Bli kjent med dagtavle.  Tilgang til bilder fra felles aktiviteter som kan benyttes til undring, samtale og begrepslæring.  Bli kjent med enkle eventyr gjennom bilder, konkreter og enkel tekst (Snakkepakken)  Språkstimulering gjennom ”sprusikk” : bevegelsessanger, rim og regler med tegn, instrument til å slå rytme til stavelsene i barnas navn.  Oppleve enkle historier gjennom et tema som går som en rød tråd i sanger/aktiviteter.  Være i korte dialoger.  Lære å kjenne igjen følelsesuttrykk.  Følge enkle verbale instruksjoner.  Kunne kjenne igjen eget navn (ordbilde). | Lytte til andre, og vente på tur.  Øve på å være i dialog med flere skiftninger.  Bruke språket i leik og samtale med andre barn.  Øve på å løse problemer/konflikter ved hjelp av samtale  Sette ord på egne følelser og handlinger.  Utvikle et godt samspill med andre.  Høytlesning i større grupper.  Rim og regler.  Bli kjent med tallsymboler og bokstaver.  Ulike spill  Finne antall stavelser i ulike navn. | Synge sanger med flere vers.  Øve på å være i dialog over tid.  Høytlesning  Ulike brettspill  Tekstskaping.  Lage egne rim og tullevers.  Ha fokus på bruk av overbegrep og kategorier (mat, klær, bestikk m.m.)  Øve på å bruke språket relevant i forhold til situasjonen. | Langlesningsbøker – med mange kapitler.  Delta i samtaler rundt et tema, ei bok, en historie og lignende.  Lage eventyr og fortellinger.  Lære å skrive sitt eget navn.  Skoleforberedende oppgaver som stimulerer skriftspråkutviklingen.  Presentere barna for at det finnes flere språk i verden.  Øve på å fortelle sammenhengende om en opplevelse eller hendelse.  Få kjennskap til alfabetet.  Bli kjent med vitser/gåter, og øve på å fortelle noen selv.  Personalet må legge til rette for gode samtaler og dialoger, som legger vekt på å utvide ordforrådet og som stimulerer språkutviklingen generelt. |
| **KROPP, BEVEGELSE, MAT OG HELSE.**  *Gjennom kroppslig aktivitet lærer barn verden og seg selv å kjenne. Ved sanseinntrykk og bevegelse skaffer barn seg erfaringer, ferdigheter og kunnskaper på mange områder.* | Få erfaringer med kroppslig leik (tumle, falle, hoppe- og krypeleik i kollektive ritualer) for å få et godt grunnlag for grunnleggende motoriske ferdigheter  Få erfaringer med bevegelse i ulendt terreng og ulikt underlag til ulike årstider.  Få erfaringer med ulike bevegelser gjennom sang, musikk og dans  Få erfaringer med finmotoriske aktiviteter som knottpuslespill, tegning med blyant, male med pensel.  Sunn og variert mat, i rolige omgivelser der de voksne har samtalen med barna i fokus.  Øve på å spise grøt/yoghurt selv, drikke fra kopp.  Gå kortere turer i nærmiljøet.  Lære navn på kroppsdeler.  Rutiner: spise, sove, hygiene  Legge til rette for å krype, gå, løpe, hoppe, ake, klatre m.m. | Få erfaringer med naturen og bli kjent med nærmiljøet gjennom faste turdager.  Få servert sunn og variert mat i rolige omgivelser der de voksne har samtalen med barna i fokus.  Øve på å smøre sin egen mat.  Selvstendighetstrening: øve på å gå på do, vaske hender, på- og avkledning.  Få erfaring med varierte og allsidige bevegelser gjennom sang, dans og musikk, sykle, løpe og hoppe.  Få erfaring med enkle puslespill, leire, konstruksjonsleik. | Etablere gode rutiner for håndhygiene.  Utvikle selvstendighet i forhold til personlig hygiene.  Fokus på gode rutiner rundt måltid, prate sammen, sende mat, vente på tur.  Finmotoriske aktiviteter: perle, klippe, tegne  Grovmotoriske aktiviteter: gå på lengre turer, gå på ski  Få mulighet til å bruke kroppen aktivt både inne og ute.  Utvikle fysiske ferdigheter.  Skape positiv selvoppfatning og kroppslig mestring.  Lære om de ulike kroppsdelene og deres funksjon | Få erfaringer med varierte grovmotoriske aktiviteter: sykle, gå på ski, skileik, lengre turer, klatre m.m.  Få erfaringer med varierte finmotoriske aktiviteter: klippe, lime, småperler m.m.  Få kunnskap om hvordan kroppen er satt sammen (skjelett, muskler, hud, hår m.m.)  Øve på balanse og styrke.  Få mulighet til å bruke kroppen aktivt både ute og inne.  Skape positiv selvoppfatning og kroppslig mestring.  Få positive og gode erfaringer med uteliv hele året rundt.  Danse og bevege seg til musikk.  Være med på å forberede mat/måltider.  Påkledning: Lære å kle seg etter vær - og føreforhold (årstider). | Utvikle selvstendighet ved toalettbesøk, på – og avkledning, håndvask og under måltider.  Kunnskap om hva et sunt kosthold er.  Utvikle ski- og skøyteferdigheter gjennom turer i og ut av barnehagen.  Tegner og fargelegger med et adekvat blyantgrep.  Klippe ut figurer, former m.m.  Smake på ny og ukjent mat.  Ha ansvar, få oppgaver og hjelpe til med praktiske gjøremål.  Beherske regelleker.  Samarbeide med andre barn i leik og samspill. |
| **KUNST, KULTUR OG KREATIVITET**  *Barn Skaper sin egen kultur ut fra egne opplevelser. Gjennom rike erfaringer med kunst, kultur og estetikk vil barn få et mangfold av muligheter for sansing, opplevelse, eksperimentering, skapende virksomhet, tenkning og kommunikasjon.* | Bli kjent med ulike formingsteknikker og materialer med vekt på den taktile sans.  Oppleve sang, musikk og dans i hverdagen både i frileik og i tilrettelagt aktivitet.  Synliggjøre barnas produkter gjennom dokumentasjon på veggene og utstilling inne på avdelingen.  Lytte til musikk og lære enkle barnesanger med og uten tegn/bevegelse.  Bli kjent med enkle eventyr. | Få mulighet til å prøve ut ulike formingsteknikker (lime, tegne, male, leire, tove ull m.m.)  Oppleve at fokuset er på prosess og skaperglede, ikke på produkt.  Bli kjent med ulike kulturuttrykk som teater, eventyr og billedkunst.  Oppleve ulike musikksjangere og dans, samt få erfaringer med ulike rytmeinstrumenter.  Ha tilgang til utkledningstøy som kan invitere til dramatisk leik.  Bli kjent med enkle eventyr gjennom bilder, lydbøker, konkreter og dramatisering (Snakkepakken).  Benytte og prøve ut ulike materialer. | Vise interesse for ulike sanger, herme.  Gi barna mulighet til å utforske ulike formingsmateriell.  Ta større del i KOM!-samlinger.  Få være mer deltakende på opptredener, som sommerfest og Luciafeiring.  Dramatisere enkle eventyr og sanger.  Kulturformidling gjennom eventyr, sanger og regler.  Bli kjent med fargene og fargenes navn.  Forming: tegne, male, klippe, lime, naturmaterialer, trolldeig, bake, bygge- og konstruksjonsleik.  Utvikle fantasi og skaperglede.  Rolleleik og utkledning. | Få erfaring med ulike maleteknikker.  Få erfaringer med utkledning og ansiktsmaling.  Få kjennskap til bruk av ulike typer materialer – også naturmaterialer.  Uttrykke seg estetisk gjennom dans, sang, rolleleik, maling, tegning og digitale verktøy.  Dramatisering av sanger og eventyr.  Være publikum og deltakende på barnehagens KOM-samlinger.  Bruke rytmeinstrumenter sammen med sang og musikk.  Lære nye og vanskeligere sanger.  Bli kjent med tradisjonelle eventyr og bøker.  Gi barna tilgang og mulighet for å spille/høre på den musikken de liker.  Oppleve lokale kulturuttrykk og museer.  Ha kjennskap til primærfargene. | Ha ansvar for sang og dramatisering på barnehagens KOM-samlinger.  Delta på konserter, utstillinger og forestillinger for å se og oppleve ulike kunstneriske uttrykk.  La barna eksperimentere med farger – og blande farger.  Tegne/male bestemte motiver.  Uttrykke seg estetisk med mer avanserte teknikker/materialer.  Få erfaringer med utkledning og ansiktsmaling.  Bruke digitale verktøy for å skape estetiske uttrykk.  Bli kjent med tradisjonsrik litteratur, som Hakkebakkeskogen, Kardemomme by m.fl.  Lage egne eventyr, fortellinger, rim og regler.  Bli kjent med ulike sjangre innenfor musikken. |
| **NATUR, MILJØ OG TEKNOLOGI**  *Naturen gir rom for et mangfold av opplevelser og aktiviteter til alle årstider og i all slags vær. Fagområdet skal bidra til barn blir kjent med og får forståelse for planter og dyr, landskap, årstider og vær. Det er et mål at barn skal få en begynnende forståelse av betydningen av en bærekraftig utvikling.* | Bli kjent med naturelementer som barnehagens uteområde tilbyr – gress, sand, stein, asfalt, snø m.m.  Bli kjent med og erfare de ulike årstidene ved å være ute i all slags vær.  Erfare og oppleve ulike planter, dyr og insekter gjennom ulike sanseopplevelser; ta på, føle, se, smake, høre.  Bli kjent med ulike dyr gjennom bilder, med fokus på dyrelyder.  Tur i nærmiljøet. | Legge til rette for undring over mangfoldet i naturen (blomster, dyr, insekter og lignende)  Oppleve naturen i all slags vær.  Bli kjent med digitale verktøy gjennom bruk av fotoapparat, pc eller Ipad.  Gradvis begynne å gå lengre turer og bli kjent med det som befinner seg i barnehagens nærmiljø.  Bli kjent med det som vokser i naturen og se hvor maten kommer fra (plukke bær)  Lære å ta vare på naturen: Gjest i naturen. | Gi barna opplevelser knyttet til de ulike årstidene.  Se frø spire og gro.  Utvikle glede over å ferdes i naturen.  Oppleve voksne som undrer seg sammen med barna om ting vi finner på tur.  Bruke digitale verktøy som oppslagsverk.  Kjennskap til de vanligste blomstene og insektene i området rundt barnehagen.  Få utvidet kjennskap til begrepet: ”Gjest i naturen”.  Øve på å kjenne etter om man har passe med klær på seg i forhold til temperatur ute.  Gå på lengre turer og få kjennskap til flere turområder.  Delta og lære av tema og prosjekter som følger årstidene. | Vi rydder opp etter oss når vi er på tur. Det skal ikke vises at vi har vært der når vi drar.  Få kjennskap til dyr, vekster og insekter i nærmiljøet vårt.  Utforske og være nysgjerrige på naturen og det den har å by på.  Kunnskap om de fire årstidene.  Øve seg på å finne fram riktige klær til riktig årstid.  Få erfaringer med aktiviteter knyttet til ulike årstider.  Kjennskap til ulike typer frukt og grønnsaker.  Bli kjent med hva som skjer i de ulike årstidene; temperaturer, snøsmelting, tørke, regn, sol og varme m.m.  Observere været og kunne sette ord på det.  Prøve ut enkle eksperimenter.  Bli kjent med digitale verktøy, for eksempel bruke kamera, pc, printer og Ipad.  Observere fuglene i fuglekassen. | Tur til Vitensenteret.  Kunnskap om Tildra barnehages egne miljøregler.  Kunnskap om hva søppel er og hva dette gjør med naturen.  Kunnskap om gjenvinning og kildesortering.  Utforske og være nysgjerrige på naturen og det den har å by på.  Begynnende artskunnskap. Kjenne til navn på arter i plante- og dyreriket. Fokus på det som lever, vokser og gror i nærmiljøet vårt og i skogen rundt barnehagen.  Dra på bondegård for å se på dyrene og hva de gir oss av mat på bordet.  Kunnskap om spor og ekskrementer etter ulike dyrearter i nærmiljøet.  Tilberede mat og bli mer kjent med hvor maten kommer fra og hva den inneholder, for eksempel grønnsaker, kjøtt, fisk og lignende.  Bruke kniv på tur (spikking).  Prøve ut mer avanserte eksperimenter.  Ha kunnskap om digitale hjelpemidler, som pc, Ipad, kamera og printer.  Ha kjennskap til hva som skjer i fuglekassen gjennom bruk av kamera og skjerm. |
| **ETIKK, RELIGION OG FILOSOFI**  *Etikk, religion og filosofi er med på å forme måter å oppfatte verden og mennesker på og preger verdier og holdninger.* | Erfare omsorgsfulle og anerkjennende voksne som viser respekt for alle rundt seg.  Oppleve nærværende voksne. Voksne som kan være støttende og veiledende i konflikthåndteringer.  Oppleve grensesetting og bli kjent med hva som er rett og galt.  Få erfaring med ulike tradisjoner gjennom markering av jul, påske og andre høytider.  Møte voksne som kan hjelpe barna til å bli kjent med og sette navn på egne og andres følelser.  Bli kjent med hva som er ditt og mitt, samt begynne å dele på leker. | Erfare omsorgsfulle og anerkjennende voksne som viser respekt for alle rundt seg.  Oppleve nærværende voksne. Voksne som kan være støttende og veiledende i konflikthåndteringer.  Oppleve grensesetting og bli kjent med hva som er rett og galt.  Få erfaring med ulike tradisjoner gjennom markering av jul, påske og andre høytider.  Møte voksne som kan hjelpe barna til å bli kjent med og sette navn på egne og andres følelser.  Bli kjent med hva som er ditt og mitt, samt begynne å dele på leker. | Delta på julevandring med kateketen i desember.  Delta i markering av høytider og tradisjoner (også barnehagetradisjoner).  Voksne som er gode, trygge rollemodeller som støtter når det oppstår konflikter.  Vise respekt og toleranse for hverandre og motvirke diskriminering.  Vise omsorg og hjelpe hverandre.  Hevde seg selv og sine meninger.  Snakke om hvordan vi skal være mot hverandre (formidling av grunnverdier).  Medbestemmelse.  Glede i samvær og samspill med andre barn. | Delta på julevandring med kateketen i desember.  Kjennskap til høytider og tradisjoner (også barnehagetradisjoner).  Lære seg å respektere/akseptere andres tro og kjennskap til andre religioner som er representert i barnehagen.  Hjelpe og støtte hverandre når det er nødvendig.  Lære seg å se andres følelser, og øve på å forstå egne og andres behov.  Utvikle evnen til samarbeid og konfliktløsning.  Voksne må være rollemodeller for hvordan vi er mot hverandre.  Gi ros og snakke positivt om hverandre.  Få kjennskap til SOS-Barnebyer og fadderbarnebyen vår. | Delta på Julevandring med kateketen i desember.  Lære om bakgrunnen for de ulike tradisjonene knyttet til høytider.  Utvikle evne til empati og solidaritet – vilje til å hjelpe andre, for eksempel gjennom kunnskap om barnebyen vår (SOS-Barnebyer).  Forståelse og aksept for samfunnets mangfold.  Vise interesse og forståelse for andre barns synspunkter og holdninger.  Undre oss over ulike problemstillinger, og reflektere over hvorfor ting er som de er - både i barnehagen og i verden.  Gi rom for gode samtaler og refleksjoner knyttet til barnas spørsmål og undring.  Utvikle evnen til samarbeid og konfliktløsning.  Voksne må være rollemodeller for hvordan vi er mot hverandre.  Gi ros og snakk positivt om hverandre. |
| **NÆRMILJØ OG SAMFUNN**  *Barnehagen skal bidra til at barn møter verden utenfor familien med tillit og nysgjerrighet. Den skal legge vekt på å styrke kunnskap om og tilknytning til lokalsamfunnet, natur, kunst og kultur, arbeidsliv, tradisjoner og levesett.* | Møte andre barn og voksne og få en erfaring med å føle gruppetilhørighet.  Introdusere barna for nærmiljøet gjennom turer (besøke brannstasjonen, biblioteket og lignende)  Oppleve å få medvirke i egen hverdag. Barnas initiativ og interesser vil bli tatt på alvor og vektlagt i den daglige planleggingen. | Møte andre barn og voksne og få en erfaring med å føle gruppetilhørighet.  Introdusere barna for nærmiljøet gjennom turer (besøke brannstasjonen, biblioteket og lignende)  Oppleve å få medvirke i egen hverdag. Barnas initiativ og interesser vil bli tatt på alvor og vektlagt i den daglige planleggingen. | Bli kjent med området rundt barnehagen som; skogen, biblioteket, brannstasjonen, sykehjemmet.  Utvikle samhold og gruppefølelse.  Utvikle gode vennskap.  Lære å inkludere andre i leiken.  Benytte kulturarrangement i byen/nærmiljøet.  Benytte oss av den kulturelle barnehagesekken.  Skape fellesskap og tilhørighet – og bli trygg i barnegruppa.  Kjennskap til samisk kultur. | Bli kjent med nærområdet. Vi drar på tur på ulike steder i skogen, studerer naturen, ser på hva som lever og gror rundt oss.  Vi deltar på aktiviteter i nærmiljøet som det er naturlig å bli med på; for eksempel julegavelevering m.m.  Tradisjonsformidling  Kjennskap til hvilket land vi bor i, og i hvilken by og bydel.  Kunnskap om monarkiet, f.eks. hvem som er konge og dronning i Norge.  Fokus på gruppetilhørighet, vennskap, samspill og gode relasjoner mellom barn, og mellom barn og voksne.  Lære å inkludere andre i leik, aktiviteter og lignende.  Kjennskap til brannvern gjennom brannbamsen Bjørnis.  Bibliotekbesøk og tur til vitenskapsmuseet.  Delta på kulturarrangement i byen. | Bli kjent med nærområdet. Vi drar på tur på ulike steder i skogen, studerer naturen, ser på hva som lever og gror rundt oss.  Vi deltar på aktiviteter i nærmiljøet som det er naturlig å bli med på; for eksempel julegavelevering m.m.  Tradisjonsformidling  Få innsikt i og erfaringer med trafikkreglene.  Dra på bussturer.  Fokus på gruppetilhørighet, vennskap, samspill og gode relasjoner mellom barn, og mellom barn og voksne.  Kjenne til og besøke severdigheter i Trondheim, for eksempel Nidarosdomen og Marinen.  Kjennskap til brannvern gjennom brannbamsen Bjørnis.  Bibliotekbesøk og tur til Vitenskapsmuseet.  Besøk til nærskolene.  Skoleforberedelser.  Kjennskap til FN’s barnekonvensjon. |
| **ANTALL, ROM OG FORM**  *Gjennom lek, eksperimentering og hverdagsaktiviteter utvikler barna sin matematiske kompetanse.* | Bli kjent med tall gjennom rim og regler, eventyr og sang.  Få erfaring med ulike former gjennom lek med klosser, puslespill, puttebokser og lignende.  Få erfaring med tall og telling gjennom å telle i ulike hverdagssituasjoner; antall barn, antall voksne osv. | Bli kjent med ulike begreper som stor, liten, over, under osv.  Utvikle tallforståelse gjennom å knytte tall og telling til ulike konkreter.  Bli kjent med enkle brettspill som billedlotto.  Møte voksne som benevner ulike størrelser og former vi møter i hverdagen.  Få erfaring med sortering gjennom å rydde leker på riktig plass. | Oppleve gleden over å utforske og leke med tall og former.  Konstruksjonsleik (klosser, duplo, togbane).  Økt forståelse for antall, ulike former og størrelser.  Tilgang til puslespill med flere brikker.  Snakke om i går, i dag, i morgen osv.  Undre seg over likheter, ulikheter, størrelse og antall.  Utforske, øve og leke med tall.  Kjennskap til matematiske begrep gjennom bruk av digitale verktøy. | Bli kjent med, utforske og leke med tall, former, farger og figurer (trekant, firkant, sirkel).  Kjennskap til tallrekka (opp til 10).  Telle og klassifisere gjenstander, leker.  Konstruksjonsleik.  Spille spill.  Øve på begreper som under, over, stor, mellomst, minst m.fl. gjennom eventyr, leik m.m.  Kjenne til symboler på tall og bokstaver.  Styrke barnas nysgjerrighet for matematikk.  Øve på å finne svar på enkle problemstillinger.  Bli kjent med internett som kilde for å søke etter løsninger og svar. | Bli kjent med, utforske og leke med tall, former, farger og figurer (trekant, firkant, sirkel).  Kjenne begreper /plassering som foran, bak, ved siden av, større enn mindre enn, først og sist m.m.  Kjenne motsatte begreper som størst – minst, gammel – ny, mange – få osv.  Kjennskap til tallrekka (opp til 20).  Mengdeforståelse  Måle/veie.  Sortere ting i kategorier.  Skoleforberedende oppgaver knyttet til antall, rom og form.  Kjenne til ukedagene. |